ફળ ફૂલ વિનાની વનસ્પતિ પર પીએચ.ડી સંશોધન કરી રહેલા સુરત જિલ્લાના ઓલપાડના ઇશનપોર ગામના મિતેષ પટેલને ડાંગના ઝાંખાના ગામમાંથી એક અજોડ નવસ્પતિ હાથ લાગી છે. જેની ઊંચાઇ માત્ર ૧ થી ૧.૨ સેમી છે. દુનિયામાં આ વનસ્પતિની ૪૫ પ્રજાતિ છે આ ૪૬મી તેમણે શોધી છે જે ઊંચાઇને દ્રષ્ટિએ વિશ્વમાં સૌથી નાની હોવાનો દાવો કરાયો છે. ભારતમા આ પ્રકારની ૧૪ પ્રજાતિ હતી હવે ૧૫ થઇ ગઇ. મિતેષ પટેલના જણાવ્યા અનુસાર આ વનસ્પતિ ડાયનોસોરના અસ્તિત્વ સમયની છે. અર્થાત ત્યારથી આ વનસ્પતિનું પણ અસ્તિતત્વ છે. એ નાશ પામે અને ફરી ઉગે એ રીતે. તેમણે આ વનસ્પતિને ઓફયોગ્લોસમ માલ્વે એવુ નામ આપ્યુ છે. જેમાં માત્ર બે જ પાંદડા હોય છે. ક્યારેક પણ હોય પરંતુ બેથી વધુ ક્યારેય થતા નથી.